# Arkansas (joki)

### Wikipedia

Arkansas
Alkulähde | Leadville, Colorado
Laskupaikka | Mississippijoki
Maat | Yhdysvallat
Pituus | 2 334 km
Alkulähteen korkeus | 4 260 m
Valuma-alue | 505 000 km²

Arkansas [ˈɑɹkənsɔː] on Mississippin pisin sivujoki ja Yhdysvaltain neljänneksi pisin joki. Se alkaa Coloradosta Kalliovuorilta ja virtaa läpi Kansasin, Oklahoman ja Arkansas'n osavaltion. Joki on 2334 kilometriä pitkä. Merkittäviä kaupunkeja, joiden läpi joki virtaa, ovat Wichita (Kansasissa), Tulsa (Oklahomassa) ja Little Rock (Arkansas'ssa).

Joki on yläpäässään Kalliovuorilla jyrkkä ja nopea vuoristovirta. Cañon Cityn kohdalla Coloradossa se siirtyy virtaamaan Royal Gorge -kanjoniin, jonka kuohuvissa koskissa harrastetaan joenlaskua. Suurimman osan matkastaan joki kulkee tasangolla, jossa jokipenkat ovat matalat ja tulvat yleisiä.

Eurooppalaisista tulokkaista Arkansas-joen löysivät ensimmäisenä Francisco Vásquez de Coronadon tutkimusryhmän jäsenet 29. kesäkuuta 1541. Vuosina 1819–1846 joki oli Yhdysvaltain ja Espanjan hallitseman Meksiko välinen rajajoki.

Joki on kaupallisesti purjehduskelpoinen noin 1 000 kilometrin matkan Catoosan satamakaupunkiin asti, joka sijaitsee hieman Tulsasta itään. Laivojen kulkemisen tekevät mahdolliseksi useat sulut ja padot, jotka keinotekoisesti leventävät ja syventävät jokea.

Wikimedia Commonsissa on lisää materiaalia aiheesta Arkansas-joki.
Haettu osoitteesta http://fi.wikipedia.org../../../a/r/k/Arkansas_%28joki%29.html

Luokka: Yhdysvaltain joet

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Español
- Esperanto
- Français
- Galego
- Italiano
- עברית
- Nederlands
- 日本語
- Polski
- Slovenščina
- Svenska